# Marius Yo

Marius Yo (マリウス 葉 Mariusu Yō, Heidelberg, Alemanya, 30 de març de 2000) és un antic cantant, actor i locutor de ràdio d'origen alemany amb activitat al Japó. Va ser membre de l'agència Johnny & Associates i del grup Sexy Zone.

## Biografia

Nascut a Heidelberg, de pare alemany i mare japonesa. La seva mare, Akira Yo, fou una artista de la prestigiosa companyia femenina Takarazuka Revue. Des que era petit, ella li va ensenyar a ballar i cantar; estigué molt contenta que el seu fill entrés a formar part de l'agència Johnny’s.
El gener de 2011 aconseguí entrar a Johnny & Associates. Tanmateix, inicialment no visqué al Japó sinó a Alemanya i quan tenia activitats realitzava viatges a llarga distància. Aquesta tònica mantingué fins al mes de juny en què la família decidí establir-se definitivament al Japó per prendre's seriosament les activitats en el món de l'espectacle de Yo. Això no obstant, quan va arribar al Japó pràcticament no parlava japonès i va haver de començar a estudiar-lo.
El 16 de novembre de 2011 debutà amb el grup Sexy Zone; Marius Yo es convertia en el membre de l'agència més jove en debutar; sembla que com una aposta del mateix president Johnny Kitagawa, car podria esdevenir una forma de saltar internacionalment perquè parla alemany, japonès i anglès.
El 2020 va suspendre les seves activitats al grup a causa de problemes de salut. Va començar estudis vinculats amb activitats internacionals i, finalment, va decidir deixar el món de l'espectacle el desembre de 2022, sent la seva darrera aparició prevista la del concert de la nit de cap d'any de Johnny's & Associates.

## Televisió
### Programes de varietats

* Bakujo Gakuen Naseba Naru! (爆笑学園ナセバナ〜ル!, 09/10/2012 – 26/02/2013, TBS)

### Sèries

* Koisuru Ganbarebu (恋するガンバレー部, 2011, Fuji TV) com Marius Yo.
* Kodomo Keisatsu (コドモ警察, 2012, TBS) com Seishiro Aida.
* Kodomo Keishi (コドモ警視, 2013, TBS) com Seishiro Aida (protagonista).

## Pel·lícules

* Kodomo Keisatsu (コドモ警察, 2013) com Seishiro Aida.
* Akumu-chan The Movie (悪夢ちゃん The 夢vie, 2014)

## Referències

* ↑ Johnny's Net. «Profile» (en japonès). [Consulta: 16 juny 2013].
* ↑ Johnny's Net. «Media» (en japonès). Arxivat de l'original el 27 de novembre 2012. [Consulta: 16 juny 2013].
* 1 2 3 Redacció «ジャニーズ初ハーフ マリウス葉、母は元宝塚» (en japonès). Daily Sports Online, 30-09-2011 [Consulta: 16 juny 2013]. Arxivat 26 de juny 2012 a Wayback Machine. «Còpia arxivada». Arxivat de l'original el 2012-06-26. [Consulta: 16 juny 2013].
* ↑ Pony Canyon. «Discography» (en japonès). Arxivat de l'original el 16 de març 2012. [Consulta: 16 juny 2013].
* ↑ «Marius Yo to leave Sexy Zone, retire from showbiz» (en anglès). Tokyohive, 27-12-2022. [Consulta: 29 desembre 2022].
* ↑ TBS. «爆笑学園ナセバナ～ル!» (en japonès). [Consulta: 16 juny 2013].
* ↑ Johnny's Net. «Biography 2011» (en japonès). Arxivat de l'original el 30 de juny 2013. [Consulta: 16 juny 2013].
* ↑ TBS. «Cast & Staff» (en japonès). [Consulta: 16 juny 2013].
* ↑ TBS. «Cast & Staff» (en japonès). [Consulta: 16 juny 2013].
* ↑ 製作委員会. «Cast & Staff» (en japonès). [Consulta: 16 juny 2013].
* ↑ «悪夢ちゃん ： 「Sexy Zone」のマリウス葉が一人二役で出演決定　悪夢ちゃんの初恋相手に» (en japonès). Mantan Web, 08-08-2013 [Consulta: 5 setembre 2013]. Arxivat 28 August 2013$^{[Datemismatch]}$ a Wayback Machine.